Public procurement notice: Contract Award Notice
Published: 2024-09-02
Buyer: Építési és Közlekedési Minisztérium
Country: HU
Region: HU110
Contract type: Services
CPV classification: 71311000: Civil engineering consultancy services
Estimated value:  HUF

Technical requirements: Ajánlatkérő rögzíti, hogy a közbeszerzés tárgya és mennyisége karakterkorlátozási okokból egységesen a II.1.4) és a II.2.4) rovatokban kerül ismertetésre.
A közbeszerzés tárgya: szolgáltatás megrendelése
Szerződés megnevezése: „Megbízási szerződés a Pázmány Péter Katolikus Egyetem új campus oktatási célú ingatlanjainak bővítését és fejlesztését célzó beruházás előkészítési munkáinak mérnöki támogatására vonatkozóan”
A Beruházásról:
A Magyar Kormány immár a 3. nagyszabású campusfejlesztést indította el Bp-en. A Nemzeti Közszolgálati Egyetem és a Moholy-Nagy Művészeti Egyetem bővítése és korszerűsítése után nemrég a PPKE fejlesztésének előkészítése kezdődött meg.
Az egységes campus kialakítása és működtetése nem csak az eddiginél jelentősen fenntarthatóbb infrastrukturális fejlesztéseket és hatékonyabb üzemeltetést tesz majd lehetővé, de stratégiai eleme annak, hogy az Egyetemen zajló oktatási, kutatási és tudományos tevékenység a jövőben még koncentráltabban, a hazai és a nemzetközi térben egyaránt eredményesebben működjön. Az új egyetemi campus a hallgatókat szolgálja ki a XXI. század igényei szerint tervezett infrastruktúrával és térhasználattal.
Az Egyetem Bp-i campusfejlesztési elképzelései között szerepel egyebek között egy modern egyetemi könyvtár és a hozzá tartozó olvasóterem kialakítása, illetve színvonalas közösségi terek létrehozása. A nemzetközi és a hazai oktatás-kutatásban eddig elért eredmények megtartásának és további fejlődésének elengedhetetlen feltétele, hogy az Egyetem készen álljon a legújabb innovációs kihívásokra. Ehhez megfelelő laborokra, informatikai és műszaki kutatóközpontok létesítésére van szükség, a tervezés során ezek a szempontok is komoly hangsúlyt kapnak.
A beruházás nem csupán épületek átalakítása, hanem egyben városfejlesztés is. Új, lokális városközpont jön létre, amelynek kialakítása során kifejezett cél, hogy a terek és épületek ne csak a fenntartható és minőségi egyetemi képzést szolgálják, hanem méltó módon őrizzék a műemléki és építészeti értékeket, élhető és magas színvonalú környezetet teremtve.
A Beruházás előkészítéssel kapcsolatos feladatok rövid összefoglalása:
Előkészítés/Programkészítés szakasz
-Feladattérkép elkészítése
A Beruházás előkészítéshez szükséges feladatok összegyűjtése a már meglévő Ajánlatkérői szerződések és az Ajánlattevő általa szükségesnek tartott további beszerzendő munkák tartalmával. A feladattérkép Ajánlatkérői elfogadása után az egyes beszerzések támogatása műszaki leírás, ütemezés, költségbecslés elkészítésével.
-(Előzetes) Tervezési Program elkészítése
Tervezési Program készítése PPKE Új Campus ~ nettó 50 000 m2 –es, oktatási célú, új és műemléki rekonstrukcióval is érintett épületegyüttesben megvalósítandó területigényének részletes feltárása alapján, figyelembe véve a hatályos releváns előírásokat, környezeti adottságokat, műszaki kivitelezhetőséget és a költségek alacsonyan tartását azzal, hogy egyes kérdésekben több alternatíva bemutatását kell Ajánlatkérő elé tárni.
Védett épületek:
-Károlyi palota: Kiemelt, védett műemlék: Nettó alapterülete: 3 685 m2
-Esterházy palota: Kiemelt, védett műemlék: Nettó alapterülete: 6 495 m2
-Bródy Sándor utca 5-7, Városképileg védett épület: Nettó alapterülete: 4 265 m2
-Masterplan elkészítése
A fejlesztéssel érintett terület vizsgálata, majd a Tervezési Program alapján beépítési vizsgálat készítése figyelembe véve a hatályos szabályozásokat, közvetlen környezetet, meglévő kapcsolatokat azzal, hogy Ajánlattevőnek feladata településképi eszközök esetleges módosítására javaslatot tenni.
-Beruházás ütemezésének alternatívái / költség- és időkalkuláció
Ütemtervek készítése a Beruházás megvalósításához az előkészítéstől a megvalósításig. Az ütemtervi változatok meghatározzák a szükséges feladatokat, azok szükséges ütemezését, mérföldköveit és időben felmerülő költségeit.
Karakterkorlátozás miatt folytatás a II.2.4) rovatban.
A pénzügyi teljesítés és finanszírozás feltételeit, ill. a szerződést biztosító mellékkötelezettségeket a közbeszerzési dokumentumok és a szerződéstervezet, valamint az annak mellékletét képező Teljesítési és Fizetési ütemterv részletesen tartalmazzák.
Kifizetés a Kbt. 135. § (1), (5),(6) bek., és a Ptk. 6:130. § (1)-(2) bek. alapján. Ajánlattétel, elszámolás, kifizetés pénzneme: magyar Ft.
Előleget az Ajánlatkérő nem biztosít.
Kar.korl. miatt folytatás a II.1.4) rovatból.
-Teljes körű építészeti felmérés elkészítése
A Beruházással érintett terület épületeinek felmérése és digitális rögzítése építészet, tartószerkezet és a főbb szakágak feltárás nélkül mérhető berendezéseinek, szerkezeteinek, szerelvényeinek ábrázolásával. Az elkészített felmérési terveknek tovább tervezésre alkalmasnak kell lennie bontási-, kivitelezési tervek tekintetében.
-Nemzetközi PPKE Új Campus fejlesztések tanulmány / szakértői tanulmány
A Beruházás volumenével és paraméterével összemérhető, már megvalósult modern egyetemek/egyetemi campusok vizsgálata, mely szakértői tanulmány feltárja az egyes campusokon tapasztalt, a Tervezési Programba beépítendő illetve elkerülendő megoldásokat. A tanulmány készítésének időtartama alatt Ajánlattevő bejárást szervez a kiválasztott campusok megtekintésére, Ajánlatkérő lehetséges részvételével.
Üzemeltetési- és energiagazdálkodási koncepció / fenntartási- és üzemeltetési modell kidolgozása
Üzemeltetési- és energiagazdálkodási koncepció – fenntartási- és üzemeltetési modell kidolgozása a PPKE Új Campus ~ nettó 50 000
m2 –es, oktatási célú, új és műemléki rekonstrukcióval is érintett épületegyüttesben megvalósítandó területeire, melyek során a működés/üzemelés szempontjait minimum 10 éves távlati modellben kell bemutatni. A kidolgozás során figyelembe kell venni a készülő Tervezési Programot, PPKE igényeit, lehetőségeit, továbbá jól működő, megvalósult példák vizsgálata, bemutatása is szükséges.
-Bontási engedélyezési terv, és bontási engedély megszerzése, versenyeztetésre alkalmas bontási kivitelezési terv
A Tervezési Program/masterplan vagy a tervpályázatot követően a bontásra kijelölt épületekhez bontási engedélyezési és kivitelezési tervek készítése a korábban készített felmérési tervek alapján és a bontási engedély/-ek megszerzése.
Pályázati szakasz feladatai
-Közreműködés a tervpályázat teljes körű lebonyolításában
A tervpályázati dokumentáció összeállítása, folyamatos közreműködés a tervpályázat során felmerülő AK-i feladatokban,
kötelezettségekben. A beérkező pályaművek Kbt. szerinti kezelése, ügymenet fenntartása.
-Közreműködés a tervpályázat útján kiválasztott Tervező részvételével lefolytatásra kerülő hirdetmény nélküli tárgyalásos közbeszerzési eljárás előkészítése során felmerülő ajánlatkérői feladatokban, a műszaki leírás előkészítésében, az AK műszaki támogatásában és a szerződéskötés során
-Abban az esetben, ha a Beruházás valamely eleme vonatkozásában nem Tervpályázat alapján kerül sor tervezési szerződés megkötésére, AT az ezen Tervező kiválasztására irányuló közbeszerzési eljárás során is közreműködik az előkészítés során felmerülő ajánlatkérői feladatokban, a műszaki leírás előkészítésében, az AK műszaki támogatásában és a szerződéskötés során.
A Tervezési szerződés megkötéséhez szükséges szakmai támogatás nyújtása AK számára, dokumentumok/szerződésmellékletek elkészítése, szerződés szövegének véleményezése, tárgyaláson, egyeztetésen való részvétel, tervezői kérdések megválaszolásában való közreműködés.
Tervezési szakasz feladatai
-Vázlatterv-, Engedélyezési terv-, Kivitelezési terv tervezésének időtartama alatt
AT a PPKE Új Campus ~ nettó 50 000 m2 –es, oktatási célú, új és műemléki rekonstrukcióval is érintett épületegyüttesének tervezési szakaszának tervezésmenedzsmenttel kapcsolatos feladatai során megszervezi és bonyolítja a tervezési kooperációkat, hatósági és partneri egyeztetéseket. Az AK érdekeit képviselve a teljes tervezési folyamatot kontroll alatt tartja a Végleges Tervezési Program megvalósítása érdekében. AT az egyes tervezési szakaszokhoz, a tervszállítások során teljes körű tervvéleményezést ad, továbbá folyamatosan ügyel a költségkeret megtartására és a Végleges Tervezési Program betartására. AT munkáját BIM alapú tervezés követelményrendszere szerint kell végezze, melynek kidolgozása is feladatát képezi, a műszaki leírás VI.18 pontja szerint. AT előzőek szerinti feladatait kiemelt gondossággal és szakmai támogatással látja el a Beruházás műemléki érintettségének tekintetében.
Egyéb mérnöki szakértői és tanácsadói feladatok a Beruházással kapcsolatban, Keretösszeg terhére (szerződéstervezet szerinti tanácsadási feladatok)
A ML-ban kifejezetten nem definiált, de a Beruházáshoz szorosan kapcsolódó és a Szerződés teljesítése során felmerülő mérnöki tanácsadási, mérnök szakértői feladatok ellátása. AK ennek vonatkozásában nettó 50.000.000,- Ft + ÁFA összegű keretösszeget határoz meg. A nevezett keretösszeg terhére kifejezetten erre tekintettel megküldött AK-i megrendelés/AK-i értesítés alapján kerül sor feladatellátásra. Az ellenszolgáltatás kifizetésére mérnöknap/ fél mérnöknap alapon, havi elszámolás alapján kerül sor.
AK tájékoztatásával kapcsolatos feladatok
Kooperációs emlékeztetők készítése, rendszeres vezetése/aktualizálása, illetve havi jelentés készítése, mely tartalmazza a projekt aktuális állapotát, a fennálló veszélyek bemutatását és azok megoldási javaslatát.
Költségellenőrzés elszámolások feladatai
A forrásfelhasználás ütemezése és nyomon követése a Beruházás előkészítési feladatok tekintetében.
A Beruházás ütemezésének feladatai, prognosztizált időbeli és térbeli ütemtervének folyamatos követése
A programozás fázisában elfogadott ütemterv nyomon követése, aktualizálása
AT általános feladatai a Beruházás előkészítési munkák során 
AT teljeskörűen ellátja a ML-ban meghat. feladatait, melynek körében a minőségbiztosítás érdekében az ISO 9001 minőségrányitási szabvány szerint kialakított rendszer szerint jár el.
AT a projekt portfólió menedzsmenttel kapcsolatos feladataiba értendően egyebek mellett a Tervezési Program betartása érdekében rendszeresen szervez generál tervezési kooperációkat és elvégzi a közreműködők tevékenységének összehangolását.


Winner: ÓBUDA-ÚJLAK Beruházásszervező és Fővállalkozó Zrt.
Award value: 1272000000
Number of bids: 0